MT
5.8.2022
Il-Ġurnal Uffiċjali tal-Unjoni Ewropea
L 205/123
ANNESS IV
L-Anness Vb (Parti-ML) tar-Regolament tal-Kummissjoni (UE) Nru 1321/2014 huwa emendat kif ġej: (1)
il-punt (c) fil-punt ML.A.302 huwa sostitwit b’dan li ġej: “(c) L-AMP: (1) għandu jidentifika b’mod ċar lil sid l-inġenju tal-ajru u lill-inġenju tal-ajru li hu relatat miegħu, inkluż kwalunkwe magna u skrun installati, kif ikun applikabbli; (2) għandu jinkludi, b’mod alternattiv: (a) il-kompiti jew l-ispezzjonijiet li jinsabu fil-programm tal-ispezzjoni minima (MIP) applikabbli msemmi fil-punt (d); (b) l-istruzzjonijiet għall-kontinwità tal-ajrunavigabbiltà (ICA) maħruġa mid-detentur tal-approvazzjoni taddisinn (DAH); (c) l-ICA maħruġa mid-dikjarant ta’ dikjarazzjoni tal-konformità tad-disinn.”;
(2)
il-punt ML.A.304 huwa sostitwit b’dan li ġej: “ML.A.304 Data għal modifiki u tiswijiet Persuna jew organizzazzjoni li ssewwi inġenju tal-ajru jew komponent għandha tivvaluta kwalunkwe ħsara.
Il-modifiki u t-tiswijiet għandhom jitwettqu bl-użu tad-data applikabbli, jiġifieri, kif xieraq: (a) approvata mill-Aġenzija; (b) approvata minn organizzazzjoni tad-disinn li tikkonforma mal-Anness I (Parti 21) tar-Regolament (UE) Nru 748/2012; (c) li tinsab fir-rekwiżiti msemmija fil-punt 21.A.90B jew fil-punt 21 A.431B tal-Anness I (Parti 21) tar-Regolament (UE) Nru 748/2012; (d) li tinsab fir-rekwiżiti msemmija fil-punt 21L.A.62, 21L.A.102, 21L.A.202 jew 21L.A.222 tal-Anness Ib (Parti 21 Ħafif) tar-Regolament (UE) Nru 748/2012; (e) iddikjarata minn dikjarant f’konformità mal-Anness Ib (Parti 21 Ħafif) tar-Regolament (UE) Nru 748/2012.”;
(3)
il-punt (b) fil-punt ML.A.401 huwa sostitwit b’dan li ġej: “(b) Għall-finijiet ta’ dan l-Anness, “data tal-manutenzjoni applikabbli” tfisser kwalunkwe waħda minn dawn li ġejjin: 1. kwalunkwe rekwiżit, proċedura, standard jew informazzjoni applikabbli maħruġa mill-awtorità kompetenti jew mill-Aġenzija; 2. kwalunkwe AD applikabbli; 3.
l-ICA applikabbli u struzzjonijiet oħra tal-manutenzjoni, maħruġa mid-detentur taċ-ċertifikat tat-tip, middetentur taċ-ċertifikat tat-tip supplimentari, mid-dikjarant ta’ dikjarazzjoni tal-konformità tad-disinn u minn kwalunkwe organizzazzjoni oħra li tippubblika tali data f’konformità mal-Anness I (Parti 21) jew, kif ikun applikabbli, mal-Anness Ib (Parti 21 Ħafif) tar-Regolament (UE) Nru 748/2012; 4. għall-komponenti approvati għall-installazzjoni mid-detentur tal-approvazzjoni tad-disinn jew mid-dikjarant ta’ dikjarazzjoni tal-konformità tad-disinn, l-istruzzjonijiet tal-manutenzjoni applikabbli ppubblikati millmanifatturi tal-komponenti u aċċettabbli għad-detentur tal-approvazzjoni tad-disinn jew għad-dikjarant ta’ dikjarazzjoni tal-konformità tad-disinn; 5. kwalunkwe data applikabbli maħruġa f’konformità mal-punt 145.A.45(d).”;
(4)
il-punt (a) fil-punt ML.A.501 huwa sostitwit b’dan li ġej: “(a) Sakemm ma jkunx speċifikat mod ieħor fis-Sottoparti F tal-Anness I (Parti-M), fl-Anness II (Parti-145), fl-Anness Vd (Parti-CAO) ta’ dan ir-Regolament jew fil-punt 21.A.307 tal-Anness I (Parti 21) jew fil-punt 21L.A.193 talAnness Ib (Parti 21 Ħafif) tar-Regolament (UE) Nru 748/2012, komponent jista’ jitqabbad biss jekk ikunu ssodisfati l-kundizzjonijiet kollha li ġejjin: (i)
ikun f’kundizzjoni sodisfaċenti;